মেধাতালিকায় এবারও কলকাতাকে টেক্কা জেলার মেয়ের

ওয়েব ডেস্ক: জাঙ্গিপাড়া বালিকা বিদ্যালয় থেকে রাজ্যের মাধ্যমিক পরীক্ষায় (Madhyamik 2025) নবম স্থান অর্জন করেছে হুগলির মেয়ে তানাজ সুলতানা। আগামী দিনে ইউপিএসসি পরীক্ষা দিয়ে জনসেবায় মন দিতে চায় সে। ছাত্রীর কথায়, জীবনে সবকিছু হওয়ার আগে একজন ভালো মানুষ হতে হবে। তার মোট প্রাপ্ত নম্বর ৬৮৭। অঙ্ক ও ভৌতবিজ্ঞানে মিলেছে ১০০ তে ১০০। তবে মেয়ের এত সাফল্যের পরেও পরিবারের মধ্যে যেন খুশির হাওয়া একটু ফিকো! কারণ স্কুলে যে দিদিমনিরা মেয়েকে পড়িয়ে এত ভালো সাফল্য এনে দিতে পেরেছে তারাই এখন আসছে না স্কুল (District News)!

আরও পড়ুন: মাধ্যমিকে স্কুলের সেরা, পরপারে বসেই মার্কশিট দেখছে থৈবি!

ইউপিএসসি পরীক্ষা দিয়ে আইএস অফিসার হওয়ার স্বপ্ন দেখছে নবম শ্রেণীর এই ছাত্রী। তবে পরীক্ষার আগে তার সবথেকে ভীতির সাবজেক্ট ছিল ইতিহাস। সেই ইতিহাস এই পেয়েছে সে ৯৭। তবে স্কুলে যে দিদিমনি ইতিহাস পড়িয়েছিলেন তিনি এখন আর স্কুলে আসেন না সে আক্ষেপ রয়েছে ছাত্রীর গলাতে। একই সুর তার বাবার কন্ঠেও ! মেয়েকে এত ভালো যারা পড়িয়েছে আজ তাদেরকে ধন্যবাদ জ্ঞাপন কিভাবে করবেন সে ভেবেও কষ্ট পাচ্ছেন তার বাবা শেখ নুরুল আমিন।