জায়গা দখলকে কেন্দ্র করে সামাজিক বয়কট! চাঞ্চল্য হুগলিতে

ওয়েব ডেস্ক : জায়গা দখলকে কেন্দ্র করে সামাজিক বয়কট। তৃণমূল (TMC) নেতার নিদানে চরম দুর্দশায় এক পরিবার। এমনই এক ঘটনাকে কেন্দ্র করে চাঞ্চল্য ছড়াল হুগলির (Hooghly) খানাকুলে। অভিযোগ, তিন বছর ধরে প্রশাসনের দ্বারস্থ হয়েও মেলেনি কোনো সাহায্য।

জানা গিয়েছে, জমির দখল নিয়ে তিন বছর আগে স্থানীয় বাসিন্দা রঞ্জিত মন্ডলের সঙ্গে বিবাদ বাঁধে গ্রামের মাতব্বরদের। এৎ পরেই আদালতের দ্বারস্থ হয়েছিলেন রঞ্জিত ও তার পরিবার। তবে অভিযোগ, আদালতে মামলা ওঠার পরই শুরু হয় অশান্তি।

আরও খবর : সিউড়ির অঙ্গনওয়াড়ি কেন্দ্রে গরম জল গায়ে পড়ে আহত ৪ বছরের শিশু

অভিযোগ, তৃণমূল (TMC) নেতা তথা প্রাক্তন সহ সভাপতি অশোক কোলে-র নিদানে রঞ্জিতদের বিরুদ্ধে সামাজিক বয়কট জারি হয়। রঞ্জিত মন্ডল ও তার পরিবারের দাবি, গ্রামে তাদের জন্য বন্ধ হয়ে যায় সমস্ত পরিষেবা। মুদিখানা থেকে চাষাবাদ,সরকারি কল থেকে পানীয়জল সংগ্রহ করার উপরেও জারি হয় নিষেধাজ্ঞা।

হুগলি (Hooghly) জেলার খানাকুলের বন্দাইপুরে মধ্যযুগীয় এমন বর্বরতার ঘটনা সামনে আসতেই অবাক হয়েছেন অনেকে। প্রশাসনের দ্বারস্থ হয়েও এ নিয়ে কোনও ধরণের সুরাহা মেনে বলে অভিযোগ।